ར་མེད་དུ་འདྲེས་པའི་རྡོར་སེམས་ཡབ་ཡུམ་གྱི་སྐུ་མཚོན་
གང་ཙམ་ཞིག་ལ་སེམས་ཞུགས་པ་བཞིན་དུ་ང་རྒྱལ་བཟུང་ནས། དགེ་བ་འདི་ཡིས་
མྱུར་དུ་བདག །ཅེས་སོགས་དང༌། འཇམ་དཔལ་དཔའ་བོས་ཇི་ལྟར་མཁྱེན་པ་
435

དང༌། །ཞེས་སོགས་ཀྱིས་དགེ་རྩ་བསྔོ་བ་དང་སྨོན་ལམ་བྱའོ། །
གཉིས་པ་སྡིག་ལྟུང་རྩ་བ་ནས་དག་ཕྱིར་རྡོར་སེམས་ཀྱི་བསྙེན་པ་བྱ་ཚུལ་ནི།
སྡིག་ལྟུང་སྦྱང་པ་ཞི་བའི་ལས་ཡིན་པས་ཟླ་བ་ཡར་ངོའི་ཚེས་གཅིག་ལ་སོགས་པའི་དུས་
ཚེས་བཟང་པོའི་ཉིན་ཡིད་མཐུན་གྱི་གནས་སུ་རྡོ་རྗེ་སེམས་དཔའི་བྲིས་འབུར་གྱི་སྐུ་
རྟེན་དང༌། ཟླུམ་གཏོར་དཀར་པོ་དང། ཕྱི་ནང་གི་མཆོད་པ་རྣམས་ལེགས་པར་
བཤམ། གཞན་ཡང་ནག་ཕྱོགས་པ་བསྐྲད་པ་དང༌། དཀར་ཕྱོགས་པ་ལ་འཕྲིན་ལས་
འཆོལ་བ་དང༌། མཚམས་མཐོ་སློང་བ་སོགས་བསྙེན་མཚམས་སྤྱི་ལ་དགོས་པའི་སྟ་
གོན་རྣམས་བྱས་ལ། སྲོད་ཀྱི་དུས་སུ་སྟན་བདེ་བ་ལ་ཤར་དུ་ཕྱོགས་པས་འཁོད་དེ།
མདུན་གྱི་ནམ་མཁར་སེང་ཁྲི་པད་ཟླའི་གདན་ལ་བླ་མ་རྡོ་རྗེ་སེམས་དཔའི་ལྷ་ཚོགས་
སོགས་སྐྱབས་ཡུལ་དང་སྐྱབས་འགྲོའི་རྒྱུ་གསལ་བཏབ་ལ། སྐྱབས་འགྲོ་སེམས་བསྐྱེད་
ཚད་མེད་བཞི་བཅས་རྣམས་སྤྱི་ལྟར་བྱས་ཏེ་སྐྱབས་ཡུལ་རྣམས་རང་ལ་བསྟིམ། དེ་
ནས་བསྙེན་པའི་སྐབས་རང་ཉིད་རྡོར་སེམས་སུ་བསྒོམས་ནས་བྱས་པས་ཆོག་མོད་
ཀྱང་། བླ་མ་རྣམས་ཀྱི་ཕྱག་བཞེས་ལ་སྤྱི་བོར་བསྒོམས་ནས་མཛད་པ་བདུད་རྩི་
འབེབས་སྦྱང་གི་དམིགས་པ་སྐྱོང་བདེ་ཁྱད་ཡིན་པས། འདིར་ཡང་རང་ཐ་མལ་དུ་
གནས་པའི་སྤྱི་བོར་སྔར་བཞིན་རྡོར་སེམས་ཡབ་ཡུམ་ཡན་ལག་བཞི་རྫོགས་སུ་བསྐྱེད་
ནས་བཟླས་དམིགས་གསལ་བཏབ་སྟེ། ཐུན་རེ་ལ་ཡིག་བརྒྱ་ལྔ་བརྒྱ་ནས་ཚིག་སྟོང་
ཙམ་གྱི་བར་ཇི་ལྟར་རིགས་པ་བཟླས་ལ་གྲངས་བཟུང་སྟེ། མཇུག་ཏུ། བདག་ནི་མི་
ཤེས་རྨོངས་པ་ཡིས། །ཞེས་པ་ནས། ཞེས་གསུངས་ནས་རང་ལ་ཐིམ་པས་རང་ཉིད་
རྡོ་རྗེ་སེམས་དཔའ་ཡབ་ཡུམ་དུ་གྱུར་པའི་སྤྱི་བོར་ཨོཾ། མགྲིན་པར་ཨཱཿ ཐུགས་ཀར་
ཧཱུཾ་གིས་མཚན་པར་གྱུར། ཅེས་བསྐྱེད་ལ། བསྙེན་དུས་སུ་ཐུན་མཐར་གཏོར་མ་ངེས་
པར་འབུལ་དགོས་པར་གསུངས་པས་དེའི་ཚུལ་ནི། ཕྱག་རྒྱ་དང་བཅས་ཏེ། ཨོཾ་
ཨཱཿཧཱུཾ་ཧ་ཧོ་ཧྲཱིཿ ལན་གསུམ་གྱིས་ནང་མཆོད་དང་གཏོར་མ་བྱིན་གྱིས་བརླབས།
བཛྲ་ཨ་མྲི་ཏས་བསངས། སྭ་བྷཱ་ཝས་སྦྱང། སྟོང་པའི་ངང་ལས་ཨཱཿལས་ཐོད་པའི་
སྣོད་རྣམས་ཀྱི་ནང་དུ། ཧཱུཾ་ལས་མཆོད་རྫས་རྣམས་རང་བཞིན་བདེ་སྟོང༌། རྣམ་པ་
436

མཆོད་རྫས། བྱེད་ལས་ཟག་མེད་ཀྱི་བདེ་བ་བསྐྱེད་པའི་ནུས་པ་དང་ལྡན་པར་གྱུར།
ཨོཾ་ཨཿགྷཾ་ཨཱཿཧཱུཾ་ནས་ཨོཾ་ཤཔྟ་ཨཱཿཧཱུཾ་གི་བར་གྱིས་མཆོད་པ་རྣམས་བྱིན་གྱིས་བརླབས་ལ།
རང་གི་ཐུགས་ཀའི་ཧཱུཾ་ལས་འོད་ཟེར་འཕྲོས་པས། རང་བཞིན་གྱི་གནས་ནས་དཔལ་
རྡོ་རྗེ་སེམས་དཔའ་ཡབ་ཡུམ་ལ་སངས་རྒྱས་དང་བྱང་ཆུབ་སེམས་དཔའི་ཚོགས་ཀྱིས་
བསྐོར་བ་སྤྱན་དྲངས་ཏེ། མདུན་གྱི་ནམ་མཁར་བཞུགས་པའི་ལྗགས་འོད་ཟེར་གྱི་སྦུ་
གུས་གཏོར་མའི་བཅུད་ཐམས་ཅད་དྲངས་ཏེ་གསོལ་བར་གྱུར། ཨོཾ་བཛྲ་སཏྭ་ས་པ་རི་
ཝཱ་ར་ཨི་དཾ་པ་ལིཾ– ་ཏ་ཁ་ཁ་ཁཱ་ཧི་ཁཱ་ཧི། ཞེས་པ་བདུན་གྱིས་དབུལ། ཨོཾ་བཛྲ་སཏྭ་ས་
པ་རི་ཝཱ་ར་ཨཉྙཾ་ནས་ཤཔྟ་པྲ་ཏཱི་ཙྪ་ཧཱུྃ་སྭཱཧཱའི་བར་གྱིས་ཕྱི་མཆོད་དང༌། ཨོཾ་བཛྲ་སཏྭ་ས་
པ་རི་ཝཱ་ར་ཨོཾ་ཨཱཿཧཱུཾ་གིས་ནང་མཆོད་ཕུལ། མི་བསྐྱོད་རྡོ་རྗེ་ཡེ་ཤེས་ཆེ། ། རྡོ་རྗེ་
དབྱིངས་ནི་མཁས་པ་ཆེ། །རྡོ་རྗེ་གསུམ་མཆོག་དཀྱིལ་འཁོར་གསུམ། །རྡོ་རྗེ་སེམས་
དཔའ་ལ་ཕྱག་འཚལ། །ཞེས་པས་བསྟོད། གང་ཡང་བདག་བློ་རྨོངས་པ་ཡིས། །
ཞེས་སོགས་ཀྱིས་བཟོད་པར་གསོལ། ཡིག་བརྒྱས་ཁ་བསྐངས། བཅོམ་ལྡན་འདས་རྡོ་
རྗེ་སེམས་དཔའ་བདག་དང་སེམས་ཅན་ཐམས་ཅད་ཀྱི་སྡིག་སྒྲིབ་ཐམས་ཅད་ཞི་བ་
དང་། མཆོག་མཐུན་མོང་གི་དངོས་གྲུབ་མ་ལུས་པ་སྩལ་ཏུ་གསོལ། ཞེས་འདོད་དོན་
ལ་གསོལ་བ་བཏབ། ཨོཾ་བཛྲ་མཿ གཏོར་འགྲོན་རྣམས་རང་ཉིད་ལ་ཐིམ་པར་གྱུར།
ཅེས་བསྡུས་ལ། དགེ་བ་འདི་ཡིས་མྱུར་དུ་བདག །རྡོ་རྗེ་སེམས་དཔའ་འགྲུབ་གྱུར་
ནས། ཞེས་སོགས་ཀྱིས་བསྔོ་སྨོན་དང༌། ཉིན་མོ་བདེ་ལེགས་མཚན་བདེ་ལེགས།
ཞེས་སོགས་ཀྱིས་ཤིས་པ་བརྗོད་ནས་ཐུན་མཚམས་ལ་འཇུག་གོ །དེ་ལྟ་བུའི་ཚུལ་གྱིས་
ཉིན་རེ་བཞིན་ཐོ་རངས་སྔ་དྲོ་ཕྱི་དྲོ་སྲོད་དེ་ཐུན་བཞིའི་སྒོ་ནས་གྲངས་བསྙེན་འབུམ་
ཕྲག་གཅིག་གམ། བསྐུལ་བྱེད་ཀྱི་གཟུངས་ནས་བཤད་པའི་རྨི་ལྟས་ཡང་ཡང་འབྱུང་
བ་སོགས་སྡིག་སྒྲིབ་དག་པའི་མཚན་མ་བརྟན་པོ་མ་བྱུང་གི་བར་ དུ་ བསྙེན་ པར་
བྱའོ། །
གསུམ་པ་བསྒོམ་བཟླས་ལ་སྤྲོ་ཤུགས་འཕེལ་ཕྱིར་ཁུངས་དང་ཕན་ཡོན་བཤད་
པ་ནི། རྗེ་བདག་ཉིད་ཆེན་པོས་ནཱ་རོ་ཆོས་དྲུག་གི་འཁྲིད་ཡིག་ཡིད་ཆེས་གསུམ་ལྡན་དུ་
437

རྡོ་རྗེ་སེམས་དཔའ་ཡུམ་རྡོ་རྗེ་བསྙེམས་མ་གྲི་ཐོད་འཛིན་པ་ཅན་བསྒོམས་ནས་ཧེ་རུ་
ཀའི་ཡིག་བརྒྱ་བཟླ་བར་གསུངས་པ་ནི། བཤད་རྒྱུད་ཨ་བྷི་དྷ་ནའི་ལེའུ་ཉེར་བཞི་པ་
ཉེར་ལྔ་པ་ཉེར་དྲུག་པ་གསུམ་ལ་གཙོ་བོར་བརྟེན་ལ། ཡང་འདུས་པའི་རིམ་ལྔ་གདན་
རྫོགས་ཀྱི་དམར་ཁྲིད་དུ་རྡོ་རྗེ་སེམས་དཔའ་ཡུམ་རྡོ་རྗེ་དབྱིངས་ཕྱུག་མ་རྡོར་དྲིལ་
འཛིན་པ་ཅན་བསྒོམས་ནས་རྡོ་རྗེ་སེམས་དཔའི་ཡིག་བརྒྱ་བཟླ་བར་གསུངས་པ་ནི།
སློབ་དཔོན་ཀླུ་བྱང་གི་འདུས་པའི་དཀྱིལ་ཆོག་ཉི་ཤུ་པ་དང་། ནག་པོ་དམ་ཚིག་རྡོ་
རྗེའི་མཆོད་ཆོག་དང༌། རྣལ་འབྱོར་རྒྱུད་དེ་ཉིད་བསྡུས་པ་སོགས་ལ་གཙོ་བོར་བརྟེན་
པར་མངོན་ནོ། །དེ་ལྟར་རྒྱུད་དང་གྲུབ་ཆེན་གྱི་དགོངས་པ་བླ་མ་དམ་པའི་མན་ངག་
གིས་བཀྲལ་བའི་ཆོ་ག་ཇི་ལྟ་བ་བཞིན་དུ་ཡི་གེ་བརྒྱ་པ་བཟླས་པ་ལ་ནི་ཕན་ཡོན་མཐའ་
ཡས་པ་ཞིག་ཡོད་དེ། རྩ་རྒྱུད་དེ་ཉིད་བསྡུས་པ་ལས་ཡི་གེ་བརྒྱ་པ་བརྗོད་པའི་ཕན་
ཡོན་གྱིས་མཚམས་མེད་ལྔ་བྱས་པ་དང༌། དེ་བཞིན་གཤེགས་པ་ཐམས་ཅད་བསླུས་པ་
དང༌། དམ་པའི་ཆོས་སྤངས་པ་དང་། ཚུལ་ཁྲིམས་དང་ཀུན་སྤྱོད་དང་འཚོ་བ་ལོག་
པའི་ཉེས་པ་ཆེན་པོ་རྣམས་ཀྱང་དག་ནས། སྒྲུབ་པ་པོ་ལ་རྡོ་རྗེ་སེམས་དཔའ་བརྟན་
པར་འགྱུར་བ་དང་། མཆོག་ཐུན་མོང་གི་དངོས་གྲུབ་ཐམས་ཅད་ཐོབ་པར་གསུངས་
ཏེ། སློང་དཔོན་ཀུན་སྙིང་དང་ཤཱཀྱ་བཤེས་གཉེན་གཉིས་ཀས་ཀྱང་རྒྱུད་དེའི་དོན་དེ་
བཞིན་དུ་བཤད་དོ། །མངོན་བརྗོད་ལས། དཔའ་བོ་དང་ནི་རྣལ་འབྱོར་མ། །འདི་
ནི་ཀུན་གྱི་གསང་སྔགས་ཏེ། །ཞེས་དཔའ་བོ་དང་རྣལ་འབྱོར་མ་ཐམས་ཅད་ཀྱི་གསུང་
སྔགས་སུ་བཤད་ཅིང༌། དེ་བཞིན་དུ་མཉམ་སྦྱོར་ལས་ཀྱང་དེ་བཞིན་གཤེགས་པ་
ཐམས་ཅད་ཀྱི་སྙིང་པོར་བཤད་དོ། །གཞན་ཡང་དརྦན་ཨཱ་ཙརྱའི་གཤིན་རྗེ་གཤེད་ཀྱི་
མན་ངག་འཚོལ་བའི་དེ་ཁོ་ན་ཉིད་ཅེས་བྱ་བ་ལས་ཀྱང་། ཡིག་བརྒྱས་རང་གི་ལྷག་
པའི་ལྷ་མཉེས་པར་གསུངས་སོ། །ཁྱད་པར་དུ་སློབ་དཔོན་འཇམ་དཔལ་གྲགས་པའི་
གསང་བ་ཐམས་ཅད་ཀྱི་སྤྱིའི་ཆོ་ག་སྙིང་པོ་རྒྱན་ལས། སངས་རྒྱས་ཀུན་གྱི་སྐུ་གཅིག་
པུ། །པད་དཀར་ཟླ་བའི་དབུས་གནས་ཤིང་། །རྡོ་རྗེ་དྲིལ་བུ་རྒྱན་སྤྲས་པའི། །རྡོ་རྗེ་
སེམས་དཔའ་ལེགས་དམིགས་ཤིང་། །ཞེས་གདན་པདྨ་དཀར་པོ་དང་། ཟླ་བའི་སྟེང་
438

གི་དབུས་སུ་སངས་རྒྱས་ཐམས་ཅད་ཀྱི་སྐུ་གསུང་ཐུགས་གསུམ་གཅིག་ཏུ་བསྡུས་པའི་
ངོ་བོ་བཅོམ་ལྡན་འདས་རྡོ་རྗེ་སེམས་དཔའ་སྐུ་མདོག་དཀར་པོ་རྡོ་རྗེ་དང་དྲིལ་བུ་
བསྣམས་ཤིང་། རིན་པོ་ཆེའི་རྒྱན་གྱིས་སྤྲས་པའི་སྐུ་ལེགས་པར་དམིགས་ཤིང་བསྒོམ་
པ་བསྟན་ནས། ཡི་གེ་བརྒྱབ་པ་ཆོ་ག་བཞིན། །ཉི་ཤུ་རྩ་ནི་རེ་རེ་བཟླས། །ལྟུང་
སོགས་བྱིན་གྱིས་བརླབས་འགྱུར་བས། །འཕེལ་བ་རུ་ནི་མི་འགྱུར་ཞེས། །གྲུབ་པ་
མཆོག་རྣམས་ཀྱིས་བཤད་པས། ། ཐུན་མཚམས་སུ་ནི་སྦྱང་བར་བྱ། །ཞེས་རྡོ་རྗེ་
སེམས་དཔའི་ཡི་གེ་བརྒྱ་པ་བཟླ་བའི་ཆོ་ག་ཇི་ལྟ་བ་བཞིན་དུ་ཉི་ཤུ་རྩ་གཅིག་རེ་ཉིན་རེ་
བཞིན་བཟླས་ན་སྔགས་ཀྱི་རྩ་ལྟུང་ལ་སོགས་པ་སྡོམ་པ་གསུམ་གྱི་བཅས་པ་དང་འགལ་
བའི་ཉེས་པ་རྣམས་མི་འཕེལ་བར་བྱིན་གྱིས་བརླབས་པར་འགྱུར་བས་གོང་ནས་གོང་
དུ་འཕེལ་བ་རུ་ནི་མི་འགྱུར་རོ། །ཞེས་གྲུབ་པ་མཆོག་བརྙེས་པ་རྣམས་ཀྱིས་རྒྱུད་དང་
དེའི་དགོངས་འགྲེལ་གྱི་བསྟན་བཅོས་ལས་བཤད་པས། སྔགས་ཀྱི་ཉམས་ཉེན་ཐུན་
བཞི་ལ་སོགས་པར་སྒོམ་པའི་རྣལ་འབྱོར་པས་ཐུན་མཚམས་སུ་རྡོ་རྗེ་སེམས་དཔའ་
བསྒོམ་པ་དང་ཡི་གེ་བརྒྱ་པ་བཟླ་བ་རྣམས་ཚུལ་བཞིན་དུ་སྦྱང་པ་སྟེ་ཉམས་སུ་བླང་
དགོས་པར་བསྟན། ཡང་། འབུམ་ཕྲག་ཏུ་ནི་བཟླས་གྱུར་ན། །རྣམ་པར་དག་པའི་
བདག་ཉིད་འགྱུར། ། ཞེས་གོང་དུ་བཤད་པ་ལྟར་རྡོ་རྗེ་སེམས་དཔའ་ལེགས་པར་
བསྒོམས་ནས་ཡིག་བརྒྱ་ཆོ་ག་བཞིན་དུ་འབུམ་ཕྲག་གཅིག་གི་བར་དུ་བཟླས་པར་གྱུར་
ན་ལྟུང་བ་དང་སྡིག་པ་རྣམས་ཀྱང་ཆ་ཤས་ཅི་རིགས་པ་རྩ་བ་ནས་རྣམ་པར་དག་པའི་
བདག་ཉིད་དུ་འགྱུར་རོ་ཞེས་བསྟན་ནོ། །ཝ་བའི་ན་བཟའ་ཅན་ལ་སོགས་པའི་གྲུབ་
ཆེན་གྱི་གཞུང་མང་པོར་ཡང་། བཟླས་པ་དང་ཆོ་གའི་ལྷག་ཆད་རབ་ཏུ་བསྐང་བའི་
དོན་དུ། ཡྀ་གེ་བརྒྱ་པའི་སྔགས་བཟླ་བར་གསུངས་པ་བཞིན་ད་ལྟའི་བར་དུ་ཕྱག་ལེན་
གྱི་རྒྱུན་ལ་ཡོད་པ་འདི་ཡིན་པས། རྒྱུད་དང་གྲུབ་ཆེན་གྱི་གཞུང་ལས་གསུངས་པའི་
བཟླས་བསྒོམ་གྱི་ཕན་ཡོན་ལ་ཡིད་ཆེས་ཀྱི་ངེས་པ་དྲངས་ནས་གསང་སྔགས་ཀྱི་རྒྱལ་པོ་
ཡི་གེ་བརྒྱ་པའི་བཟླས་བསྒོམ་གྱི་སྒོ་ནས་དལ་བའི་རྟེན་ལ་སྙིང་པོ་བླང་བར་བྱའོ། །
བཞི་པ་མཚན་དོན་དང་ལས་སྦྱོར་གྱི་རིམ་པ་མདོ་ཙམ་སྨོས་པ་ནི། འོ་ན་རྡོ་རྗེ་
439

སེམས་དཔའ་ཞེས་པའི་མཚན་དོན་ཇི་ལྟ་བུ་ཡིན་ཅེ་ན། འདི་ལ་གཉིས་ལས། རྒྱུད་སྡེ་
འོགམ་དང་ཐུན་མོང་གི་མཚན་དོན་ནི། རྡོ་རྗེ་རྩེ་མོའི་སེམས་དཔའ་བཅུ་དྲུག་གི་
བཤད་པ་ལས། ཅི་ཕྱིར་རྡོ་རྗེ་སེམས་དཔའ་ཡིན། ། བྱང་ཆུབ་མཆོག་གི་ཡེ་ཤེས་
གང༌། །དེ་ནི་རྡོ་རྗེར་ངེས་པར་བརྗོད། །ཡེ་ཤེས་རྡོ་རྗེ་དེ་ལས་བྱུང༌། །དེ་ནི་རྡོ་རྗེ་
སེམས་དཔར་བརྗོད། །ཅེས་གསུངས་པ་ལྟར། བྱང་ཆུབ་གསུམ་གྱི་མཆོག་དེ་ཁོ་ན་
ཉིད་དང་དབྱེར་མེད་པར་བཞུགས་པའི་ཆོས་ཀྱི་སྐུའི་ཡེ་ཤེས་ནི་རྡོ་རྗེ་དང་། དེ་ལས་
བྱུང་བའི་གཟུགས་ཀྱི་སྐུ་ནི་སེམས་དཔའ་སྟེ། ཆོས་གཟུགས་ཀྱི་སྐུ་གཉིས་དབྱེར་མེད་
པ་ལ་རྡོ་རྗེ་སེམས་དཔའ་ཞེས་བྱའོ། ། བླ་མེད་ཐུན་མོང་མ་ཡིན་མཚན་དོན་ནི།
མཉམ་སྦྱོར་ལས། རྡོ་རྗེ་སྟོང་པ་ཉིད་དུ་བརྗོད། །སེམས་དཔའ་ཡེ་ཤེས་ཙམ་ཉིད་
དེ། །དེ་དག་བདག་ཉིད་གྲུབ་པ་ནི། ། རྡོ་རྗེ་སེམས་དཔའ་ཞེས་བརྗོད་དོ། །ཞེས་
གསུངས་པ་ལྟར། ཡུལ་སྟོང་པ་ཉིད་ནི་རྡོ་རྗེ་དང། ཡུལ་ཅན་བདེ་བ་ཆེན་པོའི་ཡེ་
ཤེས་ནི་སེམས་དཔའ་སྟེ། དེ་འདྲ་བའི་ཡུལ་ཡུལ་ཅན་གཉིས་དབྱེར་མི་ཕྱེད་པ་ནི་ངེས་
དོན་གྱི་རྡོ་རྗེ་སེམས་དཔའ་དང་། བདེ་སྟོང་དེ་ཉིད་བཞིན་ལག་གི་རྣམ་པར་ཤར་བ་
ནི་དྲང་དོན་གྱི་རྡོ་རྗེ་སེམས་དཔའ་ཡིན་གསུང་། ལས་སྦྱོར་ནི། འདིའི་ཐུན་མོང་མ་
ཡིན་པའི་སྨིན་བྱེད་ཀྱི་རིམ་པ་དང༌། བུམ་པ་བསྒྲུབས་ནས་བཀྲུ་བྱབས་སྲུང་གསུམ་
དང་གཤིན་པོ་རྗེས་འཛིན་གྱི་སྦྱང་ཆོག་བྱ་ཚུལ་དང༌། རིལ་བུ་སྒྲུབ་ཚུལ་ལ་སོགས་པ་
དཔལ་ལྡན་སྲད་རྒྱུད་ཀྱི་ཕྱག་བཞི། ལས་ཇི་ལྟར་འབྱུང་བ་རྣམས་ཡིན་ནོ། །
སྨྲས་པ། ཀྱེ་མ་ཉེས་ལྟུང་མཚན་མོའི་མུན་བཞིན་འཐིབས། །དགེ་བའི་བློ་
གྲོས་གློག་འོད་ལས་ཀྱང་དཀོན། །འོན་ཏེ་སྟོབས་བཞིའི་དཀྱིལ་འཁོར་ཡོངས་རྫོགས་
པའི། །བསྒོམ་བཟླས་ནམ་མཁའི་ནོར་བུ་དེང་འདིར་ཤར། །ཚུལ་འདི་ཕྲག་དོག་
དུག་ཆུས་རྣམ་དཔྱོད་མིག །ཉམས་པའི་གཉིས་སྐྱེས་ཡིད་ལ་རྣོ་མཚོན་ཏེ། །གཟུར་
ནས་བློ་གསལ་རྐང་དྲུག་ཚོགས་རྣམས་ལ། ། ལེགས་བཤད་སྦྲང་རྩི་སྟེར་བའི་བླ་མ་
ཡིན། །འདིར་འབད་རྣམ་དཀར་བདུད་རྩིའི་ཀེ་ལ་ཤས། །གཉུག་སེམས་ལ་ཆགས་
བློ་བུར་དྲི་བཀྲུས་ཏེ། །མཚན་དཔེའི་ལང་ཚོ་རྒྱས་པའི་མཛེས་སྡུག་གིས། །མཁའ་
440

མཉམ་ཡིད་ཅན་མ་ལུས་རྗེས་འཛིན་ཤོག །ཅེས་དཔལ་ལྡན་རྡོ་རྗེ་སེམས་དཔའི་
བསྒོམ་བཟླས་དག་བྱེད་བདུད་རྩིའི་བུམ་བཟང་ཞེས་བྱ་བ་འདི་ཡང༌། ལུང་རྟོགས་
ཆོས་ཀྱི་མཛོད་འཛིན་དམ་པ་དགེ་སློང་ཡེ་ཤེས་བཤེས་གཉེན་ལགས་ནས་བསྐུལ་མ་
མཛད་ངོར། མཁས་གྲུབ་དམ་པ་ངག་དབང་རྡོ་རྗེ་དཔལ་བཟང་པོའི་ཞལ་སྔ་ནས་
དང་། ཐུབ་བསྟན་ཡོངས་ཀྱི་མངའ་བདག་རྗེ་བཙུན་བློ་བཟང་བསྟན་འཛིན་དཔལ་
བཟང་པོའི་ཞལ་སྔ་ནས་གཉིས་ལས་ཆོས་འདིའི་ཟབ་འཁྲིད་ལན་མང་དུ་ནོད་པ་ལ་
བརྟེན་ནས་འདི་སྐོར་གྱི་གཞུང་ལུགས་མང་པོའི་ཡང་དག་དང་ལྟར་སྣང་གི་རྣམ་དབྱེ་
ལེགས་པར་ཕྱེད་པའི་ཤཱཀྱའི་དགེ་སློང་དྷརྨ་བྷ་དྲས་དཀར་པོ་ལོའི་ཆུ་སྟོད་ཟླ་བའི་ཡར་
ཚེས་བཅོ་ལྔའི་ཉིན་བཞད་དངུལ་ཆུ་རི་ཁྲོད་དགའ་ལྡན་རྩེའི་སྤོང་བ་བསམ་གཏན་གྱི་
ཁང༌བུར་སྦྱར་བའོ། །
སྭསྟི། བཤད་སྒྲ་ཕྱག་མཛད་རྡོ་རྗེ་ཚེ་རིང་ཞེས། །དད་འབྱོར་ལྡན་དེས་པར་
འདི་བསྐྲུན་པའི་དགེས། །གནས་སྐབས་ཚེ་རིང་ནད་མེད་འབྱོར་པ་རྒྱས། །མཐར་
ཐུག་སྒྲིབ་བྱང་ཚོགས་གཉིས་མྱུར་རྫོགས་ཤོག །སརྦ་མངྒ་ལ། །
441